CELEX: 32015R1797
Language: el
Date: 2015-10-07 00:00:00
Title: Κανονισμός (ΕΕ) 2015/1797 του Συμβουλίου, της 7ης Οκτωβρίου 2015, για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία

8.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 263/10
            
         ΚΑΝΟΝΙΣΜΌΣ (ΕΕ) 2015/1797 ΤΟΥ ΣΥΜΒΟΥΛΊΟΥ
   της 7ης Οκτωβρίου 2015
   για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση (ΚΕΠΠΑ) 2015/1764 του Συμβουλίου, της 1ης Οκτωβρίου 2015, για την τροποποίηση της απόφασης 2014/512/ΚΕΠΠΑ της 31ης Ιουλίου 2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (1),
   Έχοντας υπόψη την κοινή πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Στις 31 Ιουλίου 2014 το Συμβούλιο εξέδωσε τον κανονισμό (ΕΕ) αριθ. 833/2014 (2).
            
         
               (2)
            
            
               Ο κανονισμός (ΕΕ) αριθ. 833/2014 τροποποιήθηκε στις 8 Σεπτεμβρίου και στις 4 Δεκεμβρίου 2014 με τους κανονισμούς του Συμβουλίου (ΕΕ) αριθ. 960/2014 (3) και (ΕΕ) αριθ. 1290/2014 (4), αντίστοιχα.
            
         
               (3)
            
            
               Την 1η Οκτωβρίου 2015 το Συμβούλιο εξέδωσε την απόφαση (ΚΕΠΠΑ) 2015/1764 προκειμένου να επιτραπούν ορισμένες πράξεις οι οποίες αφορούν συγκεκριμένες πυροτεχνικές ύλες του κοινού στρατιωτικού καταλόγου της Ευρωπαϊκής Ένωσης, που προορίζονται για χρήση σε μηχανισμούς εκτόξευσης τους οποίους χρησιμοποιούν πάροχοι υπηρεσιών των κρατών μελών ή που είναι εγκατεστημένοι σε κράτος μέλος, ή για εκτοξεύσεις διαστημικών προγραμμάτων της Ένωσης, των κρατών μελών της ή του Ευρωπαϊκού Οργανισμού Διαστήματος, ή για την τροφοδοσία δορυφόρων από τους κατασκευαστές δορυφόρων που είναι εγκατεστημένοι σε κράτος μέλος.
            
         
               (4)
            
            
               Ορισμένες από τις εν λόγω τροποποιήσεις εμπίπτουν στο πεδίο εφαρμογής της Συνθήκης και, επομένως, απαιτείται κανονιστική δράση στο επίπεδο της Ένωσης, ιδίως για να διασφαλιστεί η ομοιόμορφη εφαρμογή τους σε όλα τα κράτη μέλη.
            
         
               (5)
            
            
               Ο κανονισμός (ΕΕ) αριθ. 833/2014 θα πρέπει συνεπώς να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Στο άρθρο 4 του κανονισμού (ΕΕ) αριθ. 833/2014, παρεμβάλλονται οι ακόλουθες παράγραφοι:
   
      «2α.   Οι απαγορεύσεις που προβλέπονται στην παράγραφο 1 στοιχεία α) και β) δεν ισχύουν στην παροχή, άμεσα ή έμμεσα, τεχνικής βοήθειας, χρηματοδότησης ή χρηματοοικονομικής βοήθειας, σχετικά με τις ακόλουθες πράξεις:
      
                  α)
               
               
                  την πώληση, προμήθεια, μεταφορά ή εξαγωγή και την εισαγωγή, αγορά ή μεταφορά υδραζίνης (CAS 302-01-2) σε συγκεντρώσεις 70 τοις εκατό και άνω, υπό την προϋπόθεση ότι η τεχνική βοήθεια, η χρηματοδότηση ή η χρηματοοικονομική βοήθεια αφορά σε ποσό υδραζίνης που υπολογίζεται σύμφωνα με την εκτόξευση ή τις εκτοξεύσεις ή τους δορυφόρους για τους οποίους έχει παρασκευαστεί, και που δεν υπερβαίνει τη συνολική ποσότητα των 800 kg για κάθε επιμέρους εκτόξευση ή δορυφόρο·
               
            
                  β)
               
               
                  την εισαγωγή, αγορά ή μεταφορά ασύμμετρης διμεθυλυδραζίνης (CAS 57-14-7)·
               
            
                  γ)
               
               
                  την πώληση, προμήθεια, μεταφορά ή εξαγωγή και την εισαγωγή, αγορά ή μεταφορά μονομεθυλυδραζίνης (CAS60-34-4), υπό την προϋπόθεση ότι η τεχνική βοήθεια, η χρηματοδότηση ή η χρηματοοικονομική βοήθεια αφορά σε ποσό μονομεθυλυδραζίνης που υπολογίζεται σύμφωνα με την εκτόξευση ή τις εκτοξεύσεις ή τους δορυφόρους για τους οποίους έχει παρασκευαστεί,
               
            εφόσον οι ουσίες που αναφέρονται στα στοιχεία α), β) και γ) της παρούσας παραγράφου προορίζονται για τη χρήση μηχανισμών εκτόξευσης που χρησιμοποιούν ευρωπαίοι πάροχοι υπηρεσιών εκτόξευσης, ή για τη χρήση στις εκτοξεύσεις ευρωπαϊκών διαστημικών προγραμμάτων, ή για την τροφοδοσία δορυφόρων από τους ευρωπαίους κατασκευαστές δορυφόρων.
      2β.   Για την παροχή, άμεσα ή έμμεσα, τεχνικής βοήθειας, χρηματοδότησης ή χρηματοοικονομικής βοήθειας, σχετικά με τις πράξεις που αναφέρονται στην παράγραφο 2α στοιχεία α), β) και γ) του παρόντος άρθρου απαιτείται προηγούμενη άδεια των αρμόδιων αρχών.
      Οι αιτούντες άδεια παρέχουν στις αρμόδιες αρχές όλες τις σχετικές πληροφορίες που απαιτούνται.
      Οι αρμόδιες αρχές ενημερώνουν την Επιτροπή για όλες τις άδειες που έχουν χορηγηθεί.».
   
   Άρθρο 2
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Εφαρμόζεται από τις 9 Οκτωβρίου 2015.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 7 Οκτωβρίου 2015.
      
         
            Για το Συμβούλιο
         
         
            Ο Πρόεδρος
         
         J. ASSELBORN
      
   
   
      (1)  ΕΕ L 257 της 2.10.2015, σ. 42.
   
      (2)  Κανονισμός (ΕΕ) αριθ. 833/2014 του Συμβουλίου, της 31ης Ιουλίου 2014, σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ L 229 της 31.7.2014, σ. 1).
   
      (3)  Κανονισμός (ΕΕ) αριθ. 960/2014 του Συμβουλίου, της 8ης Σεπτεμβρίου 2014, για την τροποποίηση του κανονισμού (ΕΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία (ΕΕ L 271 της 12.9.2014, σ. 3).
   
      (4)  Κανονισμός (ΕΕ) αριθ. 1290/2014 του Συμβουλίου, της 4ης Δεκεμβρίου 2014, για την τροποποίηση του κανονισμού (EΕ) αριθ. 833/2014 σχετικά με περιοριστικά μέτρα λόγω ενεργειών της Ρωσίας που αποσταθεροποιούν την κατάσταση στην Ουκρανία και για την τροποποίηση του κανονισμού (ΕΕ) αριθ. 960/2014 που τροποποιεί τον κανονισμό (ΕΕ) αριθ. 833/2014 (ΕΕ L 349 της 5.12.2014, σ. 20).